ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ

ΜΑΘΗΜΑ « ΔΙΚΑΙΟ ΕΠΙΧΕΙΡΗΣΕΩΝ ΚΑΙ ΑΞΙΟΓΡΑΦΩΝ»

ΑΠΑΛΛΑΚΤΙΚΗ ΕΡΓΑΣΙΑ ( ΦΟΙΤΗΤΕΣ ΕΠΙ ΠΤΥΧΙΩ)

ΕΑΡΙΝΟ ΕΞΑΜΗΝΟ 2020

**Γενικές οδηγίες**

**1)Όλοι οι φοιτητές που έχουν δηλώσει το μάθημα οφείλουν να ενημερώσουν τη διδάσκουσα στο e-mail της , εάν πρόκειται να συμμετάσχουν στην εξεταστική του εαρινού εξαμήνου 2020.**

**2) Όλα τα ερωτήματα της εργασίας είναι υποχρεωτικά. Οι εργασίες, περιλαμβανομένης της εισαγωγής, του επιλόγου και των αναφορών, θα πρέπει να είναι τουλάχιστον 1.200 λέξεις. Οι εργασίες πρέπει να είναι επιμελημένες και ευανάγνωστες, και να φέρουν το ονοματεπώνυμο και τον αριθμό μητρώου κάθε φοιτητή ως όνομα αρχείου, αλλά και εντός του σώματος της εργασίας.**

**3)** **Η αντιγραφή δεν επιτρέπεται ούτε από πηγές του Internet, ούτε από άλλους φοιτητές/φοιτήτριες του Τμήματος Διοίκησης Επιχειρήσεων ή άλλων πανεπιστημίων. Επίσης, παράγραφοι ή λήμματα από βιβλία πρέπει να επισημαίνονται σαν τέτοια (σε παρένθεση ή σε υποσημείωση ο συγγραφέας και ο τίτλος) και η σχετική πηγή πρέπει να αναγράφεται στη βιβλιογραφία .**

**4)Καταληκτική ημερομηνία αποστολής των εργασιών στο e- mail της διδάσκουσας : Παρασκευή, 19 Ιουνίου 2020. Οι φοιτητές και φοιτήτριες μπορούν να ζητήσουν αιτιολογημένα παράταση της προθεσμίας υποβολής, λίγων ημερών κατόπιν συνεννοήσεως με τη διδάσκουσα .**

**Εργασίες που αποστέλλονται εκπρόθεσμα δεν λαμβάνονται υπόψη .**

**ΘΕΜΑ 1ο ( θεωρία)**

**Ποιό είναι το νομικό πλαίσιο των συμβάσεων εμπορικής αντιπροσωπείας και ποιές οι διαφορές των συμβάσεων αυτών με τις συμβάσεις εμπορικής διανομής (5 μονάδες).**

**ΘΕΜΑ 2ο (Πρακτική άσκηση)**

**Ο Α. Αντωνίου και ο αδερφός του Β. Αντωνίου σύστησαν ετερόρρυθμη εταιρία με την επωνυμία «COFFEE WAY ΕΕ», με έδρα την Πάτρα και σκοπό τη διάθεση καφέ και συναφών προϊόντων στη λιανική αγορά της Πάτρας. Σύμφωνα με το Καταστατικό της Εταιρίας, ο Α. Αντωνίου είναι ομόρρυθμος εταίρος και Β. Αντωνίου είναι ετερόρρυθμος εταίρος.**

**Στο πλαίσιο αυτό ο Β. Αντωνίου, δυνάμει σχετικής πρόβλεψης στο Καταστατικό της Εταιρίας που του ανέθετε την εξουσία να εκπροσωπεί την Εταιρία σε συναλλαγές με τρίτους , προέβη σε αγορά προϊόντων καφέ από τον πρoμηθευτή Γ. Βασιλείου και για την πληρωμή των προϊόντων αυτών εξέδωσε την 1-6-2020 μια επιταγή , θέτοντας την υπογραφή του και τη σφραγίδα της εταιρίας, για το οφειλόμενο ποσό των 20.000 Ευρώ, με ημερομηνία εμφάνισης της επιταγής την 1.10.2020. Την ημ/νία αυτή, δηλαδή στις 1.10.2020, ο Γ. Βασιλείου παρότι εμφάνισε την επιταγή προς πληρωμή, αυτή δεν πληρώθηκε από τη Τράπεζα , λόγω έλλειψης διαθέσιμων κεφαλαίων στο λογ/σμό της Εταιρίας.**

**Με βάση τα περιστατικά αυτά, απαντήστε αιτιολογημένα στα παρακάτω ερωτήματα :**

1. **Μπορεί ο Γ. Βασιλείου να στραφεί κατά της Εταιρίας και να διεκδικήσει την είσπραξη του ποσού της επιταγής , για ποιό λόγο και αν ναι, μέχρι πότε; ( 2 μονάδες)**
2. **Mπορεί η Εταιρία να ισχυριστεί ότι δεν δεσμεύεται από την υπογραφή της επιταγής από τον Β. Αντωνίου , διότι είχε την ιδιότητα του ετερόρρυθμου εταίρου ; (1 μονάδα)**
3. **Στην περίπτωση που ο Β. Αντωνίου έχει καταβάλλει μόνο το 50% της εισφοράς του στην εταιρία , ευθύνεται με την ατομική του περιουσία για τα χρέη της εταιρίας; (2 μονάδες).**

**ΚΑΛΗ ΕΠΙΤΥΧΙΑ!**